পহেলগাঁও হামলায় বিস্ফোরক মন্তব‍্য অমিত শাহর

কলকাতা: রক্তাত্ত ভূস্বর্গ। জম্মু ও কাশ্মীরের পহেলগাঁওতে (Pahalgam Terror Attack) ভয়াবহ জঙ্গি হামলার ঘটনায় তোলপাড় গোটা দেশ। এখনও পর্যন্ত ২৮ জন পর্যটকের মৃত্যু হয়েছে। হত্যাকাণ্ডে জড়িত চার জঙ্গিকে শনাক্ত করল ভারতের নিরাপত্তা সংস্থাগুলি। ইতিমধ্যে চার জনের ছবিও প্রকাশ করে পরিচয় জানানো হয়েছে। চার জঙ্গি হল— আদিল, আসিফ ফুজি, সুলেমান শাহ এবং আবু তালহা! মঙ্গলবার শ্রীনগর পৌঁচ্ছে গিয়েছিলেন স্বরাষ্ট্রমন্ত্রী। বুধবার পহেলগাঁওয়ে জঙ্গি হামলায় নিহত পর্যটকদের পরিবারের সঙ্গে দেখা করলেন কেন্দ্রীয় স্বরাষ্ট্রমন্ত্রী অমিত শাহ। তাঁদের সমবেদনা জানালেন কেন্দ্রীয় স্বরাষ্ট্রমন্ত্রী। জঙ্গিরা কোনওভাবে ছাড়া পাবে না বলে আশ্বাস দিলেন। অন্যদিকে, জরুরি পরিস্থিতিতে উপত্যকায় পৌঁছেছে জাতীয় তদন্তকারী দল এনআইএ।

হামলার খবর পাওয়ার পর তড়িঘড়ি ঘটনাস্থলে পৌঁছন কেন্দ্রীয় স্বরাষ্ট্রমন্ত্রী অমিত শাহ। বুধবার সকালে তিনি পহেলগাঁওয়ে জঙ্গি হামলায় নিহতদের শেষ শ্রদ্ধা জানান। শাহকে দেখে কান্নায় ভেঙে পড়লেন মৃতদের পরিজনরা। তাঁদের সমবেদনা জানালেন কেন্দ্রীয় স্বরাষ্ট্রমন্ত্রী। শ্রীনগরের পুলিশ কন্ট্রোল রুমে হামলায় নিহত পর্যটকদের দেহ রাখা হয়েছে। সেখানেই ফুল দিয়ে শ্রদ্ধা জানান স্বরাষ্ট্রমন্ত্রী অমিত শাহ (Amit Shah)। এরপরই পরিবারের হাতে তুলে দেওয়া হয় নিহত প্রিয়জনের দেহ। অমিত শাহ ছাড়াও জম্মু ও কাশ্মীরের লেফটেন্যান্ট গভর্নর মনোজ সিনহা, মুখ্যমন্ত্রী ওমর আবদুল্লা-সহ অন্য়ান্য শীর্ষ আধিকারিকরা সকলেই উপস্থিত ছিলেন। শাহ বলেন, ‘ভারাক্রান্ত হৃদয়ে, পহেলগাঁও হামলায় নিহতদের প্রতি শেষ শ্রদ্ধা জানাচ্ছি। ভারত সন্ত্রাসবাদের কাছে নত স্বীকার করবে না। এই নৃশংস জঙ্গি হামলার সঙ্গে জড়িত অপরাধীদের রেয়াত করা হবে না।’

আরও পড়ুন: কাশ্মীরে জঙ্গিহানায় নিহত সমীর গুহ’র পরিবারের পাশে ফিরহাদ হাকিম

With a heavy heart, paid last respects to the deceased of the Pahalgam terror attack. Bharat will not bend to terror. The culprits of this dastardly terror attack will not be spared. pic.twitter.com/bFxb2nDT4H

— Amit Shah (@AmitShah) April 23, 2025

মঙ্গলবার রাতেই হামলার দায় স্বীকার করেছে ‘দ্য রেজিস্ট্যান্স ফ্রন্ট’ (টিআরএফ)। পাক জঙ্গিগোষ্ঠী লশকর-ই-ত্যায়বার ‘ছায়া সংগঠন’ টিআরএফ। গোয়েন্দা সূত্রে খবর, ওই তিন জঙ্গিই টিআরএফের সদস্য। তবে হামলার মূল চক্রী সইফুল্লা খালিদ ওরফে সইফুল্লা কাসুরি। এই জঙ্গিগোষ্ঠীর অন্যতম মাথা তথা ভরতের ‘ওয়ান্টেড’ তালিকায় থাকা হাফিজ় সইদের ঘনিষ্ঠ বলেও পরিচিত সইফুল্লা। বুধবার সকালেই একজন আইজির নেতৃত্বে জম্মু ও কাশ্মীরে পৌঁছেছেন এনআইএ-র গোয়েন্দারা। জঙ্গি হামলার ঘটনার তদন্ত এবং স্থানীয় পুলিশকে সহায়তা করবেন তাঁরা।

দেখুন ভিডিও