‘আতঙ্কবাদীদের মাটিতে মিশিয়ে দেওয়ার সময় এসে গেছে’ বললেন মোদি

ওয়েব ডেস্ক: ‘সন্ত্রাসবাদীদের মিশিয়ে দেওয়া হবে’। বিহারের মধুবনীতে হুঁশিয়ারি দিলেন প্রধানমন্ত্রী নরেন্দ্র মোদি (Narendra Modi)। মোদির কথায়,’২২ এপ্রিল সন্ত্রাসবাদীরা নির্দয়ভাবে মেরেছে নিরীহ নাগরিকদের। কাশ্মীর-কন্যাকুমারী গোটা দেশ ব্যথিত। স্বজন হারানো পরিবারের পাশে গোটা দেশ। জখমদের চিকিৎসার জন্য সব রকম ব্যবস্থা করা হচ্ছে’। ‘যারা এই হামলা করেছে, তাদের কল্পনাতীত সাজা দেওয়া হবে।

পহেলগাঁওয়ে (Pahalgam Attac) জঙ্গি হামলার জেরে পাকিস্তানের সঙ্গে সংঘাতের পথে হাঁটার বার্তা দিয়েছে নরেন্দ্র মোদি সরকার। জারি হয়েছে একগুচ্ছ নিষেধাজ্ঞা। হামলার ঘটনায় গোটা দেশ ফুঁসছে। এই আবহে জঙ্গিদের মাটিতে মিশিয়ে দেওয়ার হুঙ্কার দিলেন প্রধানমন্ত্রী। বিহারের মধুবনীতে পঞ্চায়েতি রাজ মঞ্চে বক্তব্য রাখেন প্রধানমন্ত্রী। পহেলগামের নিহতদের প্রতি শ্রদ্ধা জানিয়ে বক্তব্য শুরু করেন। মোদি বলেন, ‘কার্গিল থেকে কন্যাকুমারী পর্যন্ত সকলে শোকে রয়েছেন। দেশের শত্রুতা ভারতের আত্মাকে আক্রমণ করেছে। সব জঙ্গিকে খুঁজে বের করে উপযুক্ত শাস্তি দেওয়া হবে। যারা এই হামলা করেছে, সেই সন্ত্রাসবাদীদের কল্পনার থেকেও বেশ শাস্তি মিলবে। সন্ত্রাসবাদীদের যা জমি আছে। তাদের মাটিতে মিলিয়ে দেওয়ার সময় চলে এসেছে।’

আরও পড়ুন: পহেলগাঁওকাণ্ডের জের বন্ধ পাকিস্তান সরকারের এক্স অ্যাকাউন্ট

প্রধানমন্ত্রী আরও বলেন, ‘জঙ্গিরা দেশের নিরপরাধ মানুষকে নির্মমতার সঙ্গে হত্য়া করেছে। তা দেখে গোটা দেশ শোকস্তব্ধ। তিনি স্বজনহারাদের পাশে থাকার আশ্বাস দিয়েছেন। যাদের পরিবারের সদস্যদের চিকিৎসা চলছে তাদের পাশে দাঁড়িয়েছে সরকার। সরকার সব রকম চেষ্টা করছে। তিনি বলেন, স্বজন হারানো পরিবারের পাশে গোটা দেশ। কেউ নিজের ছেলে, কেউ নিজের ভাইকে, কেউ স্বামীকে হারিয়েছেন। ওঁর মধ্যে কেউ বাংলা, কেউ কন্নড়, কেউ মারাঠি ছিলেন, গুজরাটি ছিলেন। সন্ত্রাসবাদীরা আমাদের দেশের আত্মাকে আক্রমণ করেছে। সন্ত্রাসের সামনে ভারত মাথা নত করবে না। মোদি বলেন, ‘একশো চল্লিশ কোটি ভারতীয়র ইচ্ছাশক্তি এবার জঙ্গিদের কোমর ভেঙে দেবে। আমি গোটা বিশ্বকে বলছি, ভারত সন্ত্রাসবাদীদের চিহ্নিত করে শাস্তি দেবে।

দেখুন ভিডিও